nibzard/narodne-novine-full-text-markdown huggingface dataset:
## Zakon o izmjenama i dopunama Zakon o medijima

### NN 84/2011 (20.7.2011.), Zakon o izmjenama i dopunama Zakon o medijima

HRVATSKI SABOR

1795

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O MEDIJIMA

Proglašavam Zakon o izmjenama i dopunama Zakona o medijima, koji je Hrvatski sabor donio na sjednici 8. srpnja 2011. godine.

Klasa: 011-01/11-01/154

Urbroj: 71-05-03/1-11-2

Zagreb, 12. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O MEDIJIMA

Članak 1.

U Zakonu o medijima (»Narodne novine«, br. 59/04.) u članku 32. iza stavka 1. dodaje se novi stavak 2. koji glasi:

"(2) Svaki je nakladnik dužan u roku iz stavka 1. ovoga članka dostaviti Hrvatskoj gospodarskoj komori ovjerene preslike isprava o stjecanju dionica ili udjela u tom nakladniku tijekom prethodne godine. Isprave o stjecanju ne dostavljaju se za dionice i udjele do 1% vrijednosti kapitala.«.

Dosadašnji stavak 2. postaje stavak 3.

Dosadašnji stavak 3., koji postaje stavak 4., mijenja se i glasi:

»(4) Nakladniku koji ne izvrši obvezu iz stavka 1., 2. i 3. ovoga članka Hrvatska gospodarska komora uputit će pisano upozorenje s navođenjem mogućih sankcija za neizvršenje obveze.«.

Iza dosadašnjeg stavka 4., koji postaje stavak 5., dodaje se stavak 6. koji glasi:

»(6) Zabranjuje se prikrivanje vlasničke strukture nakladnika ili vlasništva stjecatelja dionica ili udjela u pravnoj osobi nakladnika bilo kojim pravnim poslom. Pravni poslovi kojima se prikriva vlasnička struktura nakladnika ili vlasništvo stjecatelja dionica ili udjela u nakladniku su ništetni.«.

Članak 2.

U članku 59. stavku 1. točka 6. mijenja se i glasi:

»6. niti nakon 15 dana od dana primitka upozorenja iz članka 32. stavka 4. ovoga Zakona, Hrvatskoj gospodarskoj komori ne dostavi podatke i ovjerene preslike isprava iz članka 32. stavka 1., 2. i 3. ovoga Zakona,«.

Iza točke 6. dodaju se nove točke 7. i 8. koje glase:

»7. ne objavi podatke iz članka 32. stavka 5. ovoga Zakona u »Narodnim novinama«,

8. prikrije vlasničku strukturu nakladnika ili vlasništvo stjecatelja dionica ili udjela u pravnoj osobi nakladnika suprotno zabrani iz članka 32. stavka 6. ovoga Zakona,«.

Dosadašnje točke 7., 8., 9., 10. i 11. postaju točke 9., 10., 11., 12. i 13.

Članak 3.

Ovaj Zakon stupa na snagu osmoga dana od dana objave u »Narodnim novinama«.

Klasa: 008-02/11-01/06

Zagreb, 8. srpnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 84/2011-1795
## Zakon o izmjenama i dopunama Zakona o elektroničkim medijima

### NN 84/2011 (20.7.2011.), Zakon o izmjenama i dopunama Zakona o elektroničkim medijima

HRVATSKI SABOR

1796

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNAMA ZAKONA O ELEKTRONIČKIM MEDIJIMA

Proglašavam Zakon o izmjenama i dopunama Zakona o elektroničkim medijima, koji je Hrvatski sabor donio na sjednici 8. srpnja 2011. godine.

Klasa: 011-01/11-01/155

Urbroj: 71-05-03/1-11-2

Zagreb, 12. srpnja 2011.

Predsjednik
Republike Hrvatske
prof. dr. sc. Ivo Josipović, v. r.

ZAKON

O IZMJENAMA I DOPUNAMA ZAKONA O ELEKTRONIČKIM MEDIJIMA

Članak 1.

U Zakonu o elektroničkim medijima (»Narodne novine«, br. 153/09.) u članku 52. iza stavka 1. dodaje se novi stavak 2. koji glasi:

»(2) Pružatelji medijskih usluga dužni su u roku iz stavka 1. ovoga članka dostaviti Vijeću za elektroničke medije ovjerene preslike isprava o stjecanju dionica ili udjela u tom pružatelju medijskih usluga tijekom prethodne godine. Isprave o stjecanju ne dostavljaju se za dionice i udjele do 1% vrijednosti kapitala.«.

Dosadašnji stavak 2., koji postaje stavak 3., mijenja se i glasi:

»(3) Pružatelju medijskih usluga koji ne izvrši obvezu iz stavka 1. i 2. ovoga članka Vijeće za elektroničke medije uputit će pisano upozorenje s obrazloženjem mogućih sankcija za neizvršenje obveze.«.

Iza dosadašnjeg stavka 3., koji postaje stavak 4., dodaje se stavak 5. koji glasi:

»(5) Zabranjuje se prikrivanje vlasničke strukture pružatelja medijskih usluga ili vlasništva stjecatelja dionica ili udjela u pružatelju medijskih usluga bilo kojim pravnim poslom. Pravni poslovi kojima se prikriva vlasnička struktura pružatelja medijskih usluga ili vlasništvo stjecatelja dionica ili udjela u pružatelju medijskih usluga su ništetni.«.

Članak 2.

U članku 74. stavak 5. mijenja se i glasi:

»(5) Nije dopušteno prenošenje koncesije za obavljanje djelatnosti pružanja medijskih usluga televizije i radija na drugu osobu.«.

Članak 3.

U članku 82. stavku 1. točki 29. iza riječi: »Vijeća,« dodaju se riječi: »ili ne dostavi ovjerene preslike isprava o stjecanju dionica ili udjela u pružatelju medijskih usluga prema članku 52. stavku 2. ovoga Zakona ili ne objavi podatke iz članka 52. stavka 4. ovoga Zakona u »Narodnim novinama«.

Iza točke 29. dodaje se točka 29.a koji glasi:

»29.a prikrije vlasničku strukturu pružatelja medijskih usluga ili vlasništvo stjecatelja dionica ili udjela u pružatelju medijskih usluga suprotno zabrani iz članka 52. stavka 5. ovoga Zakona,«.

Članak 4.

Postupci prenošenja koncesija za obavljanje djelatnosti pružanja medijskih usluga televizije i radija započeti na temelju članka 74. stavka 5. Zakona o elektroničkim medijima (»Narodne novine«, br. 153/09.) obustavljaju se danom stupanja na snagu ovoga Zakona.

Članak 5.

Ovaj Zakon stupa na snagu osmoga dana od dana objave u »Narodnim novinama«.

Klasa: 008-02/11-01/05

Zagreb, 8. srpnja 2011.

HRVATSKI SABOR

Predsjednik
Hrvatskoga sabora
Luka Bebić, v. r.

Zakon, NN 84/2011-1796
## Odluka o zaštiti od međuvalutnih tečajnih promjena po obvezama euroobveznice Republike Hrvatske koja je izdana 14. srpnja 2010. godine u iznosu od USD 1.250.000.000,00, s dospijećem 14. srpnja 2020. godine

### NN 85/2011 (22.7.2011.), Odluka o zaštiti od međuvalutnih tečajnih promjena po obvezama euroobveznice Republike Hrvatske koja je izdana 14. srpnja 2010. godine u iznosu od USD 1.250.000.000,00, s dospijećem 14. srpnja 2020. godine

VLADA REPUBLIKE HRVATSKE

1802

Na temelju članka 77. Zakona o proračunu (»Narodne novine«, broj 87/2008), Vlada Republike Hrvatske je na sjednici održanoj 21. srpnja 2011. godine donijela

ODLUKU

O ZAŠTITI OD MEĐUVALUTNIH TEČAJNIH PROMJENA PO OBVEZAMA EUROOBVEZNICE REPUBLIKE HRVATSKE KOJA JE IZDANA 14. SRPNJA 2010. GODINE U IZNOSU OD USD 1.250.000.000,00, S DOSPIJEĆEM 14. SRPNJA 2020. GODINE

I.

Republika Hrvatska izdala je 14. srpnja 2010. godine euroobveznice u iznosu USD 1.250.000.000,00 uz kamatni kupon 6,625%, s dospijećem 14. srpnja 2020. godine.

II.

Radi zaštite od međuvalutnih tečajnih promjena, sve preostale isplate kamata i glavnice obveznica iz točke I. ove Odluke konvertirat će se u eure prema fiksnom tečaju 1,4165 USD za 1 euro, te kamatni prinos u eurima od 7,016%. Ugovore o valutnoj zamjeni Ministarstvo financija zaključit će s aranžerima valutne zamjene u sljedećim nominalnim iznosima obveznica:

|  |  |
| --- | --- |
| – Barclays Bank Plc: | u iznosu USD 125.000.000,00 |
| – Morgan Stanley & Co. Int.plc: | u iznosu USD 125.000.000,00 |
| – Zagrebačka banka d.d., Zagreb: | u iznosu USD 500.000.000,00 |
| – Deutsche Bank AG, London | u iznosu USD 500.000.000,00 |
|  | Ukupno: USD 1.250.000.000,00. |

III.

Ovlašćuje se ministrica financija za zaključenje i potpisivanje svih predmetnih ugovora sukladno točki II. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 451-01/10-01/03

Urbroj: 5030120-11-1

Zagreb, 21. srpnja 2011.

Predsjednica
Jadranka Kosor, dipl. iur., v. r,.

Odluka, NN 85/2011-1802
## Odluka o izdavanju obveznica Republike Hrvatske uz plasman na domaćem tržištu kapitala u iznosu od 1.500.000.000,00 kuna

### NN 85/2011 (22.7.2011.), Odluka o izdavanju obveznica Republike Hrvatske uz plasman na domaćem tržištu kapitala u iznosu od 1.500.000.000,00 kuna

VLADA REPUBLIKE HRVATSKE

1803

Na temelju članka 27. Zakona o izvršavanju Državnog proračuna Republike Hrvatske za 2011. godinu (»Narodne novine«, broj 140/2010), Vlada Republike Hrvatske je na sjednici održanoj 21. srpnja 2011. godine donijela

ODLUKU

O IZDAVANJU OBVEZNICA REPUBLIKE HRVATSKE UZ PLASMAN NA DOMAĆEM TRŽIŠTU KAPITALA U IZNOSU OD 1.500.000.000,00 KUNA

I.

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2011. godinu, Republika Hrvatska zadužuje se izdavanjem obveznica uz plasman na domaćem tržištu kapitala u iznosu od 1.500.000.000,00 kuna.

II.

Obveznice iz točke I. ove Odluke glase na ime, a nominirane su u iznosu od 1,00 kune.

Kamatni kupon je nepromjenjiv i iznosi 5,75% godišnje. Dan dospijeća obveznica je 22. srpnja 2016. godine.

Obveznice se uplaćuju 22. srpnja 2011. godine. Kamata po obveznicama isplaćivat će se polugodišnje, a glavnica će se u cjelosti isplatiti po dospijeću.

Obveznice će se plasirati putem voditelja izdanja Erste & Steiermärkische Bank d.d., Privredne banke Zagreb d.d., Zagreb, Raiffeisenbank Austria d.d. i Zagrebačke banke d.d., Zagreb.

Sukladno članku 342. stavku (1), točki 2.a) Zakona o tržištu kapitala (»Narodne novine«, br. 88/2008, 146/2008 i 74/2009) za izdavanje vrijednosnih papira čiji je izdavatelj Republika Hrvatska ne postoji obveza izrade i objave prospekta.

III.

Ovlašćuje se ministrica financija za zaključenje i potpisivanje ugovora sukladno točkama I. i II. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 451-01/11-01/03

Urbroj: 5030120-11-1

Zagreb, 21. srpnja 2011.

Predsjednica
Jadranka Kosor, dipl. iur., v. r.

Odluka, NN 85/2011-1803
## Odluka o izdavanju obveznica Republike Hrvatske uz plasman nad domaćem tržištu kapitala u kunskoj protuvrijednosti iznosa od 600.000.000,00 eura

### NN 85/2011 (22.7.2011.), Odluka o izdavanju obveznica Republike Hrvatske uz plasman nad domaćem tržištu kapitala u kunskoj protuvrijednosti iznosa od 600.000.000,00 eura

VLADA REPUBLIKE HRVATSKE

1804

Na temelju članka 27. Zakona o izvršavanju Državnog proračuna Republike Hrvatske za 2011. godinu (»Narodne novine«, broj 140/2010), Vlada Republike Hrvatske je na sjednici održanoj 21. srpnja 2011. godine donijela

ODLUKU

O IZDAVANJU OBVEZNICA REPUBLIKE HRVATSKE UZ PLASMAN NA DOMAĆEM TRŽIŠTU KAPITALA U KUNSKOJ PROTUVRIJEDNOSTI IZNOSA OD 600.000.000,00 EURA

I.

Radi izvršenja izdataka utvrđenih Zakonom o izvršavanju Državnog proračuna Republike Hrvatske za 2011. godinu, Republika Hrvatska zadužuje se izdavanjem obveznica uz plasman na domaćem tržištu kapitala u kunskoj protuvrijednosti iznosa od 600.000.000,00 eura.

II.

Obveznice iz točke I. ove Odluke glase na ime, a nominirane su u iznosu od 1,00 eura.

Kamatni kupon je nepromjenjiv i iznosi 6,5% godišnje. Dan dospijeća obveznica je 22. srpnja 2022. godine.

Obveznice se uplaćuju 22. srpnja 2011. godine. Kamata po obveznicama isplaćivat će se polugodišnje, a glavnica će se u cjelosti isplatiti po dospijeću.

Obveznice će se plasirati putem voditelja izdanja Erste & Steiermärkische Bank d.d., Privredne banke Zagreb d.d., Zagreb, Raiffeisenbank Austria d.d. i Zagrebačke banke d.d., Zagreb.

Sukladno članku 342. stavku (1), točki 2.a) Zakona o tržištu kapitala (»Narodne novine«, br. 88/2008, 146/2008 i 74/2009) za izdavanje vrijednosnih papira čiji je izdavatelj Republika Hrvatska ne postoji obveza izrade i objave prospekta.

III.

Ovlašćuje se ministrica financija za zaključenje i potpisivanje ugovora sukladno točkama I. i II. ove Odluke.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 451-01/11-01/04

Urbroj: 5030120-11-1

Zagreb, 21. srpnja 2011.

Predsjednica
Jadranka Kosor, dipl. iur., v. r.

Odluka, NN 85/2011-1804
## Odluka o preraspodjeli sredstava planiranih u Financijskom planu Hrvatskih voda za 2011. godinu

### NN 85/2011 (22.7.2011.), Odluka o preraspodjeli sredstava planiranih u Financijskom planu Hrvatskih voda za 2011. godinu

VLADA REPUBLIKE HRVATSKE

1807

Na temelju članka 7. stavka 1. Zakona o izvršavanju Državnog proračuna Republike Hrvatske za 2011. godinu (»Narodne novine«, broj 140/2010), a u vezi sa člankom 46. Zakona o proračunu (»Narodne novine«, broj 87/2008), Vlada Republike Hrvatske je na sjednici održanoj 21. srpnja 2011. godine donijela

ODLUKU

O PRERASPODJELI SREDSTAVA PLANIRANIH U FINANCIJSKOM PLANU HRVATSKIH VODA ZA 2011. GODINU

I.

Vlada Republike Hrvatske preraspodjeljuje sredstva unutar Financijskog plana Hrvatskih voda za 2011. godinu (»Narodne novine«, broj 140/10).

II.

Sredstva iz točke I. ove Odluke preraspodijelit će se prema sljedećem rasporedu:

|  |  |  |  |  |  |
| --- | --- | --- | --- | --- | --- |
| Šifra | Naziv | Plan 2011. | Povećanje | Smanjenje | Novi plan 2011. |
| 01 | HRVATSKE VODE | 796.839.000 | 61.433.000 | 61.433.000 | 796.839.000 |
| 101 | SERVISIRANJE UNUTARNJEG DUGA I DANI ZAJMOVI | 33.939.000 | 0 | 5.000.000 | 28.939.000 |
| A1001 | ZAJMOVI OD TUZEMNIH BANAKA I OSTALIH FINANCIJSKIH INSTITUCIJA IZVAN JAVNOG SEKTORA | 33.939.000 | 0 | 5.000.000 | 28.939.000 |
| 342 | Kamate za primljene zajmove | 33.939.000 | 0 | 5.000.000 | 28.939.000 |
| 103 | TEKUĆE TEHNIČKO I GOSP. ODRŽAVANJE VODOTOKOVA I VODNE GRAĐEVINE | 17.900.000 | 8.000.000 | 3.000.000 | 22.900.000 |
| A1008 | HITNE INTERVENCIJE U PODRUČJU VODNOG GOSPODARSTVA | 3.000.000 | 8.000.000 | 0 | 11.000.000 |
| 323 | Rashodi za usluge | 3.000.000 | 8.000.000 | 0 | 11.000.000 |
| A1011 | IZDACI ZA SREĐIVANJE VLASNIŠTVA NA VODNOM DOBRU | 14.900.000 | 0 | 3.000.000 | 11.900.000 |
| 323 | Rashodi za usluge | 14.900.000 |  | 3.000.000 | 11.900.000 |
| 104 | PROGRAM INVESTICIJSKIH AKTIVNOSTI | 745.000.000 | 53.433.000 | 53.433.000 | 745.000.000 |
| K2005 | ULAGANJA U OBNOVU I RAZVITAK VODOOPSKRBE | 140.000.000 | 53.433.000 | 0 | 193.433.000 |
| 421 | Građevinski objekti | 140.000.000 | 53.433.000 |  | 193.433.000 |
| K2006 | ULAGANJA U OBJEKTE ZAŠTITE VODA I MORA OD ZAGAĐENJA | 605.000.000 | 0 | 53.433.000 | 551.567.000 |
| 421 | Građevinski objekti | 605.000.000 |  | 53.433.000 | 551.567.000 |

III.

Ova Odluka je sastavni dio Financijskog plana Hrvatskih voda za 2011. godinu

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 400-06/11-02/02

Urbroj: 5030120-11-5

Zagreb, 21. srpnja 2011.

Predsjednica
Jadranka Kosor, dipl. iur., v. r.

Odluka, NN 85/2011-1807
## Rješenje Ministarstva gospodarstva, rada i poduzetništva klasa: UP/I-115-01/11-04/09, urbroj: 526-08-03/2-11-5 od 13. srpnja 2011. za HD Usluge d.o.o. iz Zagreba

### NN 86/2011 (25.7.2011.), Rješenje Ministarstva gospodarstva, rada i poduzetništva klasa: UP/I-115-01/11-04/09, urbroj: 526-08-03/2-11-5 od 13. srpnja 2011. za HD Usluge d.o.o. iz Zagreba

MINISTARSTVO GOSPODARSTVA, RADA I PODUZETNIŠTVA

1812

Na zahtjev HD USLUGE d.o.o. iz Zagreba, Jurandvorska 1, OIB: 68088217285, a na temelju članka 91. stavka 4. Zakona o zaštiti na radu (»Narodne novine« br. 59/96, 94/96, 114/03, 100/04, 86/08, 116/08 i 75/09) i članka 16. stavka 1. Pravilnika o uvjetima pod kojima pravne osobe mogu obavljati poslove zaštite na radu (»Narodne novine« br. 114/02 i 126/03), ministarstvo gospodarstva, rada i poduzetništva donosi

RJEŠENJE

I.

HD USLUGE d.o.o. iz Zagreba, Jurandvorska 1, OIB: 68088217285, ispunjava uvjete za obavljanje poslova zaštite na radu, te se ovlašćuje da u okviru svoje djelatnosti može obavljati sljedeće poslove:

1) izrada procjena opasnosti;

2) osposobljavanja radnika za rad na siguran način;

3) ispitivanja strojeva i uređaja s povećanim opasnostima;

4) ispitivanja u radnom okolišu:

4.1. ispitivanja fizikalnih čimbenika.

O obavljenim ispitivanjima, navedeno društvo je ovlašteno izdavati isprave.

II.

Poslove iz točke I. ovog rješenja navedeno društvo može obavljati dok ispunjava propisane uvjete, a o svim promjenama koje se odnose na ispunjavanje uvjeta društvo je obvezno obavijestiti ovo ministarstvo u roku od 15 dana od dana nastale promjene.

III.

Ovo rješenje objavit će se u »Narodnim novinama«.

Klasa: UP/I-115-01/11-04/09

Urbroj: 526-08-03/2-11-4

Zagreb, 13. srpnja 2011.

Ministar
mr. sc. Đuro Popijač, v. r.

Rješenje, NN 86/2011-1812
## Pravilnik o dopunama Pravilnika o jakim alkoholnim pićima

### NN 86/2011 (25.7.2011.), Pravilnik o dopunama Pravilnika o jakim alkoholnim pićima

MINISTARSTVO POLJOPRIVREDE, RIBARSTVA I RURALNOG RAZVOJA

1822

Na temelju članka 94. stavka 2. i članka 123. stavka 2. Zakona o hrani (»Narodne novine« br. 46/07, 155/08 i 55/11), ministar poljoprivrede, ribarstva i ruralnog razvoja, donosi

PRAVILNIK

O DOPUNAMA PRAVILNIKA O JAKIM ALKOHOLNIM PIĆIMA

Članak 1.

U Prilogu 3. Pravilnika o jakim alkoholnim pićima (»Narodne novine« br. 61/09 i 141/09) u točki 5. ispred naslova »PELINKOVAC« dodaje se riječ »HRVATSKI«.

U tekstu točke 5. ispred riječi: »pelinkovac« dodaje se riječ: »Hrvatski« u odgovarajućem padežu.

Članak 2.

Ovaj Pravilnik stupa na snagu danom objave u »Narodnim novinama«.

Klasa: 011-02/11-01/128

Urbroj: 525-02-3-0034/11-1

Zagreb, 15. srpnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Pravilnik, NN 86/2011-1822
## Naredba o prestanku važenja Naredbe o posebni mjerama za uvoz proizvoda životinjskog podrijetla iz određenih trećih zemalja u Republiku Hrvatsku

### NN 86/2011 (25.7.2011.), Naredba o prestanku važenja Naredbe o posebni mjerama za uvoz proizvoda životinjskog podrijetla iz određenih trećih zemalja u Republiku Hrvatsku

MINISTARSTVO POLJOPRIVREDE, RIBARSTVA I RURALNOG RAZVOJA

1823

Na temelju članka 17. stavka 3. Zakona o veterinarstvu (»Narodne novine«, broj 41/07), ministar poljoprivrede, ribarstva i ruralnog razvoja donosi

NAREDBU

O PRESTANKU VAŽENJA NAREDBE 0 POSEBNIM MJERAMA ZA UVOZ PROIZVODA ŽIVOTINJSKOG PODRIJETLA IZ ODREĐENIH TREĆIH ZEMALJA U REPUBLIKU HRVATSKU

I.

Danom stupanja na snagu ove Naredbe prestaje važiti Naredba o posebnim mjerama za uvoz proizvoda životinjskog podrijetla iz određenih trećih zemalja u Republiku Hrvatsku (»Narodne novine« broj 73/10).

II.

Ova naredba stupa na snagu danom objave u »Narodnim novinama«.

Klasa: 011-02/11-01/125

Urbroj: 525-11-2-0489/11-1

Zagreb, 11. srpnja 2011.

Potpredsjednik Vlade
Republike Hrvatske i ministar
poljoprivrede, ribarstva i ruralnog razvoja
Petar Čobanković, v. r.

Naredba, NN 86/2011-1823
## Obavijest o zaprimljenom zahtjevu za registraciju oznake zemljopisnog podrijetla naziva "Meso zagorskog purana"

### NN 86/2011 (25.7.2011.), Obavijest o zaprimljenom zahtjevu za registraciju oznake zemljopisnog podrijetla naziva "Meso zagorskog purana"

MINISTARSTVO POLJOPRIVREDE, RIBARSTVA I RURALNOG RAZVOJA

1825

Na temelju članka 8. stavka 4. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 15. stavka 6. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

OBAVIJEST

O ZAPRIMLJENOM ZAHTJEVU ZA REGISTRACIJU OZNAKE ZEMLJOPISNOG PODRIJETLA NAZIVA »MESO ZAGORSKOG PURANA«

1. Ministarstvo poljoprivrede, ribarstva i ruralnog razvoja (u daljnjem tekstu: Ministarstvo) je 19. srpnja 2010. godine zaprimilo zahtjev za postupak registracije oznake zemljopisnog podrijetla naziva »Meso zagorskog purana« od strane Poljoprivredne zadruge »Puran zagorskih brega«, Magistratska 1, 49000 Krapina.

2. Sastavni dio ove Obavijesti čini i Zahtjev za registraciju oznake zemljopisnog podrijetla »Meso zagorskog purana«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u propisanom roku podnijeti prigovor na zahtjev za registraciju oznake sukladno članku 9. stavku 1. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (u daljnjem tekstu: Zakon).

4. Rok za podnošenje prigovora je tri mjeseca od dana objave ovoga Zahtjeva za registraciju oznake sukladno članku 9. stavku 2. Zakona.

5. Sukladno članku 16. stavku 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (u daljnjem tekstu: Pravilnik) prigovor se podnosi na Obrascu Priloga IV Pravilnika.

6. Razlozi za ulaganje prigovora definirani su člankom 9. stavkom 3. Zakona.

7. Specifikacija proizvoda i Jedinstveni dokument sukladno članku 15. stavku 7. Pravilnika objavit će se na web-stranici Ministarstva (www.mps.hr) nakon objave ove Obavijesti.

Klasa: UP/I-310-26/10-01/10

Urbroj: 525-13-2-0558/11-5

Zagreb, 14. srpnja 2011.

Potpredsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

![](dodatni/416481.jpg)

Ostalo, NN 86/2011-1825
## Obavijest o zaprimljenom zahtjevu za registraciju oznake zemljopisnog podrijetla naziva "Lički krumpir"

### NN 86/2011 (25.7.2011.), Obavijest o zaprimljenom zahtjevu za registraciju oznake zemljopisnog podrijetla naziva "Lički krumpir"

MINISTARSTVO POLJOPRIVREDE, RIBARSTVA I RURALNOG RAZVOJA

1827

Na temelju članka 8. stavka 4. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 15. stavka 6. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

OBAVIJEST

O ZAPRIMLJENOM ZAHTJEVU ZA REGISTRACIJU OZNAKE ZEMLJOPISNOG PODRIJETLA NAZIVA »LIČKI KRUMPIR«

1. Ministarstvo poljoprivrede, ribarstva i ruralnog razvoja (u daljnjem tekstu: Ministarstvo) je 4. srpnja 2011. godine zaprimilo zahtjev za postupak registracije oznake zemljopisnog podrijetla naziva »Lički krumpir »od strane Udruge proizvođača Ličkog krumpira, Pazariška 27b, 53000 Gospić.

2. Sastavni dio ove Obavijesti čini i Zahtjev za registraciju oznake zemljopisnog podrijetla »Lički krumpir«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u propisanom roku podnijeti prigovor na zahtjev za registraciju oznake sukladno članku 9. stavku 1. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (u daljnjem tekstu: Zakon).

4. Rok za podnošenje prigovora je tri mjeseca od dana objave ovoga Zahtjeva za registraciju oznake sukladno članku 9. stavku 2. Zakona.

5. Sukladno članku 16. stavku 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (u daljnjem tekstu: Pravilnik) prigovor se podnosi na Obrascu Priloga IV Pravilnika.

6. Razlozi za ulaganje prigovora definirani su člankom 9. stavkom 3. Zakona.

7. Specifikacija proizvoda i Jedinstveni dokument sukladno članku 15. stavku 7. Pravilnika objavit će se na web-stranici Ministarstva (www.mps.hr) nakon objave ove Obavijesti.

Klasa: UP/I-310-26/11-01/27

Urbroj: 525-13-2-0558/11-3

Zagreb, 14. srpnja 2011.

Potpredsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

![](dodatni/416552.jpg)

![](dodatni/416553.jpg)

![](dodatni/416554.jpg)

Ostalo, NN 86/2011-1827
## Obavijest o zaprimljenom zahtjevu za registraciju oznake izvornosti naziva "Dalmatinsko maslinovo ulje"

### NN 86/2011 (25.7.2011.), Obavijest o zaprimljenom zahtjevu za registraciju oznake izvornosti naziva "Dalmatinsko maslinovo ulje"

MINISTARSTVO POLJOPRIVREDE, RIBARSTVA I RURALNOG RAZVOJA

1828

Na temelju članka 8. stavka 4. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 15. stavka 6. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

OBAVIJEST

O ZAPRIMLJENOM ZAHTJEVU ZA REGISTRACIJU OZNAKE IZVORNOSTI NAZIVA »DALMATINSKO MASLINOVO ULJE«

1. Ministarstvo poljoprivrede, ribarstva i ruralnog razvoja (u daljnjem tekstu: Ministarstvo) je 11. svibnja 2010. godine zaprimilo zahtjev za postupak registracije oznake izvornosti naziva »Dalmatinsko maslinovo ulje« od strane Zajednice udruge maslinara i uljara Hrvatske, Hrvatskih velikana 93, 21251 Žrnovnica.

2. Sastavni dio ove Obavijesti čini i Zahtjev za registraciju oznake izvornosti »Dalmatinsko maslinovo ulje«.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u propisanom roku podnijeti prigovor na zahtjev za registraciju oznake sukladno članku 9. stavku 1. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (u daljnjem tekstu: Zakon).

4. Rok za podnošenje prigovora je tri mjeseca od dana objave ovoga Zahtjeva za registraciju oznake sukladno članku 9. stavku 2. Zakona.

5. Sukladno članku 16. stavku 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (u daljnjem tekstu: Pravilnik) prigovor se podnosi na Obrascu Priloga IV Pravilnika.

6. Razlozi za ulaganje prigovora definirani su člankom 9. stavkom 3. Zakona.

7. Specifikacija proizvoda i Jedinstveni dokument sukladno članku 15. stavku 7. Pravilnika objavit će se na web-stranici Ministarstva (www.mps.hr) nakon objave ove Obavijesti.

Klasa: UP/I-310-26/10-01/8

Urbroj: 525-13-2-0558/11-6

Zagreb, 14. srpnja 2011.

Potpredsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

![](dodatni/416555.jpg)

![](dodatni/416556.jpg)

![](dodatni/416557.jpg)

Ostalo, NN 86/2011-1828
## Obavijest o zaprimljenom zahtjevu za registraciju oznake izvornosti naziva "Varaždinsko zelje"

### NN 86/2011 (25.7.2011.), Obavijest o zaprimljenom zahtjevu za registraciju oznake izvornosti naziva "Varaždinsko zelje"

MINISTARSTVO POLJOPRIVREDE, RIBARSTVA I RURALNOG RAZVOJA

1829

Na temelju članka 8. stavka 4. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (»Narodne novine« br. 84/08, 75/09, 20/10) i članka 15. stavka 6. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (»Narodne novine« br. 88/09, 53/10, 46/11) objavljuje

OBAVIJEST

O ZAPRIMLJENOM ZAHTJEVU ZA REGISTRACIJU OZNAKE IZVORNOSTI NAZIVA »VARAŽDINSKO ZELJE«

1. Ministarstvo poljoprivrede, ribarstva i ruralnog razvoja (u daljnjem tekstu: Ministarstvo) je 16. svibnja 2010. godine zaprimilo zahtjev za postupak registracije oznake izvornosti naziva »Varaždinsko zelje« od strane Udruge proizvođača povrća i voća »Zeljari« Općine Vidovec, Budislavec 53, 42205 Vidovec.

2. Sastavni dio ove Obavijesti čini i Zahtjev za registraciju oznake izvornosti »Varaždinsko zelje«. 3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u propisanom roku podnijeti prigovor na zahtjev za registraciju oznake sukladno članku 9. stavku 1. Zakona o oznakama izvornosti, oznakama zemljopisnog podrijetla i oznakama tradicionalnog ugleda poljoprivrednih i prehrambenih proizvoda (u daljnjem tekstu: Zakon).

4. Rok za podnošenje prigovora je tri mjeseca od dana objave ovoga Zahtjeva za registraciju oznake sukladno članku 9. stavku 2. Zakona.

5. Sukladno članku 16. stavku 3. Pravilnika o oznakama izvornosti i oznakama zemljopisnog podrijetla poljoprivrednih i prehrambenih proizvoda (u daljnjem tekstu: Pravilnik) prigovor se podnosi na Obrascu Priloga IV Pravilnika.

6. Razlozi za ulaganje prigovora definirani su člankom 9. stavkom 3. Zakona.

7. Specifikacija proizvoda i Jedinstveni dokument sukladno članku 15. stavku 7. Pravilnika objavit će se na web-stranici Ministarstva (www.mps.hr) nakon objave ove Obavijesti.

Klasa: UP/I-310-26/11-01/23

Urbroj: 525-13-2-0496/11-3

Zagreb, 14. srpnja 2011.

Potpredsjednik Vlade
Republike Hrvatske i ministar poljoprivrede, ribarstva i ruralnog razvoja
Petar Čobanković, v. r.

![](dodatni/416558.jpg)
![](dodatni/416559.jpg)

Ostalo, NN 86/2011-1829
## Odluka o razrješenju s dužnosti zamjenice općinske državne odvjetnice u Općinskom državnom odvjetništvu u Rijeci

### NN 86/2011 (25.7.2011.), Odluka o razrješenju s dužnosti zamjenice općinske državne odvjetnice u Općinskom državnom odvjetništvu u Rijeci

DRŽAVNOODVJETNIČKO VIJEĆE

1833

Državnoodvjetničko vijeće na temelju članka 153. stavak 2. u svezi članka 113. stavak 1. točka 2. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje MILVE PLIŠIĆ dužnosti zamjenice općinske državne odvjetnice, na 11. sjednici Vijeća, donijelo je

ODLUKU

MILVA PLIŠIĆ, razrješava se dužnosti zamjenice općinske državne odvjetnice u Općinskom državnom odvjetništvu u Rijeci s danom 13. srpnja 2011. godine, zbog odlaska u mirovinu.

Broj: DOVO-59/11

Zagreb, 13. srpnja 2011.

Predsjednik
Državnoodvjetničkog vijeća
Josip Čule, v. r.

Odluka, NN 86/2011-1833
## Odluka o razrješenju s dužnosti zamjenika županijskog državnog odvjetnika u Županijskom državnom odvjetništvu u Splitu

### NN 86/2011 (25.7.2011.), Odluka o razrješenju s dužnosti zamjenika županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

1834

Državnoodvjetničko vijeće na temelju članka 153. stavak 1., 2. i 3. u svezi članka 113. stavak 1. točka 1., te članka 176. stavak 2. Zakona o državnom odvjetništvu (»Narodne novine« broj 76/09, 153/09, 116/10, 145/10 i 57/11) odlučujući o zahtjevu za razrješenje PETRA ČIPČIĆA, na sjednici Vijeća održanoj 13. srpnja 2011. godine, donijelo je

ODLUKU

PETAR ČIPČIĆ, razrješava se dužnosti zamjenika županijskog državnog odvjetnika u Županijskom državnom odvjetništvu u Splitu s danom 31. kolovoza 2011. godine, zbog odlaska u mirovinu.

Broj: DOVO-60/11

Zagreb, 13. srpnja 2011.

Predsjednik
Državnoodvjetničkog vijeća
Josip Čule, v. r.

Naputak, NN 86/2011-1834
## Odluka o imenovanju zamjenika županijskog državnog odvjetnika u Županijskom državnom odvjetništvu u Zadru

### NN 86/2011 (25.7.2011.), Odluka o imenovanju zamjenika županijskog državnog odvjetnika u Županijskom državnom odvjetništvu u Zadru

DRŽAVNOODVJETNIČKO VIJEĆE

1835

Na temelju članka 152. Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 11. sjednici održanoj 13. srpnja 2011. godine donijelo je

ODLUKU

Za zamjenika županijskog državnog odvjetnika u Županijskom državnom odvjetništvu u Zadru imenuje se GORAN TROSKOT, općinski državni odvjetnik u Benkovcu.

Broj: DOVO-56/11

Zagreb, 13. srpnja 2011.

Predsjednik
Državnoodvjetničkog vijeća
Josip Čule, v. r.

Odluka, NN 86/2011-1835
## Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

### NN 86/2011 (25.7.2011.), Odluka o imenovanju zamjenika županijskog državnog odvjetnika u Županijskom državnom odvjetništvu u Splitu

DRŽAVNOODVJETNIČKO VIJEĆE

1836

Na temelju članka 152. Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 11. sjednici održanoj 13. srpnja 2011. godine donijelo je

ODLUKU

Za zamjenike županijskog državnog odvjetnika u Županijskom državnom odvjetništvu u Splitu imenuju se:

1. NATALIJA PETKOVIĆ, zamjenica Ravnatelja Ureda za suzbijanje korupcije i organiziranog kriminaliteta i

2. MIRA DOLIĆ, zamjenica općinske državne odvjetnice u Splitu.

Broj: DOVO-53/11

Zagreb, 13. srpnja 2011.

Predsjednik
Državnoodvjetničkog vijeća
Josip Čule, v. r.

Odluka, NN 86/2011-1836
## Odluka o imenovanju zamjenice općinskog državnog odvjetnika u Općinskom državnom odvjetništvu u Bujama - Građansko-upravni odjel

### NN 86/2011 (25.7.2011.), Odluka o imenovanju zamjenice općinskog državnog odvjetnika u Općinskom državnom odvjetništvu u Bujama - Građansko-upravni odjel

DRŽAVNOODVJETNIČKO VIJEĆE

1837

Na temelju članka 157.a Zakona o državnom odvjetništvu (»Narodne novine« 76/09, 153/09, 116/10, 145/10 i 57/11) Državnoodvjetničko vijeće na 11. sjednici održanoj 13. srpnja 2011. donijelo je

ODLUKU

Za zamjenicu općinskog državnog odvjetnika u Općinskom državnom odvjetništvu u Bujama – Građansko-upravni odjel, imenuje se DANIJELA ŠIMONOVIĆ, savjetnica u Općinskom državnom odvjetništvu u Bujama.

Broj: DOVO-57/11

Zagreb, 13. srpnja 2011.

Predsjednik
Državnoodvjetničkog vijeća
Josip Čule, v. r.

Odluka, NN 86/2011-1837
## Rješenje kojim se društvu INGRA d.d., Zagreb, odobrava jedinstveni prospekt uvrštenja 6.045.200 redovnih dionica na ime, u nematerijaliziranom obliku, bez nominalnog iznosa, na uređeno tržište

### NN 86/2011 (25.7.2011.), Rješenje kojim se društvu INGRA d.d., Zagreb, odobrava jedinstveni prospekt uvrštenja 6.045.200 redovnih dionica na ime, u nematerijaliziranom obliku, bez nominalnog iznosa, na uređeno tržište

HRVATSKA AGENCIJA ZA NADZOR FINANCIJSKIH USLUGA

1840

Na temelju odredbe članka 15. stavak 1. točka 10. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« br. 140/05), članka 367. stavak 1. i članka 372. stavak 1. Zakona o tržištu kapitala (»Narodne novine« br. 88/08, 146/08, 74/09), Uprava Hrvatske agencije za nadzor financijskih usluga, na zahtjev društva INGRA d.d., Zagreb, Alexandera von Humboldta 4b, za odobrenje jedinstvenog prospekta uvrštenja dionica na uređeno tržište, na sjednici održanoj 14. srpnja 2011. godine, donijela je

RJEŠENJE

1. Društvu ingra d.d., Zagreb, Alexandera von Humboldta 4b, odobrava se jedinstveni prospekt uvrštenja 6.045.200 redovnih dionica na ime, u nematerijaliziranom obliku, bez nominalnog iznosa, na uređeno tržište.

2. Izrjeka ovog rješenja objavit će se u »Narodnim novinama«.

Klasa: UP/I-451-04/11-12/1

Urbroj: 326-111-11-7

Zagreb, 14. srpnja 2011.

Član Uprave
Ante Samodol, v. r.

Rješenje, NN 86/2011-1840
## Rješenje kojim se Ivani Bilić daje ovlaštenje za obavljanje poslova ovlaštenog aktuara

### NN 86/2011 (25.7.2011.), Rješenje kojim se Ivani Bilić daje ovlaštenje za obavljanje poslova ovlaštenog aktuara

HRVATSKA AGENCIJA ZA NADZOR FINANCIJSKIH USLUGA

1843

Na temelju odredbi članka 15. točke 4. alineja 2. i 3. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« broj 140/05) Uprava Hrvatske agencije za nadzor financijskih usluga, odlučujući o zahtjevu Ivane Bilić iz Sesveta, Krste Hegedušića 13D, za izdavanje ovlaštenja za obavljanje poslova ovlaštenog aktuara, na sjednici održanoj 14. srpnja 2011. godine donijela je

RJEŠENJE

I. Ivani Bilić iz Sesveta, Krste Hegedušića 13D, rođenoj 17. travnja 1982. u Zagrebu, daje se ovlaštenje za obavljanje poslova ovlaštenog aktuara.

II. Izreka ovog rješenja objavit će se u »Narodnim novinama«.

Klasa: UP/I -453-02/11-42/7

Urbroj: 326-112-11-3

Zagreb, 14. srpnja 2011.

Predsjednik Uprave
Ante Samodol, v. r.

Rješenje, NN 86/2011-1843
## Rješenje kojim se društvu Merkur osiguranje d.d. Zagreb, daje se dozvola za sklapanje i ispunjavanje ugovora o osiguranju u vrsti osiguranja: - osiguranje robe u prijevozu

### NN 86/2011 (25.7.2011.), Rješenje kojim se društvu Merkur osiguranje d.d. Zagreb, daje se dozvola za sklapanje i ispunjavanje ugovora o osiguranju u vrsti osiguranja: - osiguranje robe u prijevozu

HRVATSKA AGENCIJA ZA NADZOR FINANCIJSKIH USLUGA

1844

Na temelju odredbe članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05) i odredbe članka 12. Zakona o osiguranju (»Narodne novine« broj 151/05, 87/08 i 82/09) Uprava Hrvatske agencije za nadzor financijskih usluga, odlučujući o zahtjevu društva Merkur osiguranje d.d. Zagreb, Ulica grada Vukovara 237, za izdavanje dozvole za obavljanje poslova osiguranja, na sjednici održanoj 14. srpnja 2011. donijela je

RJEŠENJE

I. Društvu Merkur osiguranje d.d. Zagreb, Ulica grada Vukovara 237, MBS: 080030150, daje se dozvola za sklapanje i ispunjavanje ugovora o osiguranju u vrsti osiguranja:

– osiguranje robe u prijevozu.

II. Izreka ovog rješenja objavit će se u »Narodnim novinama«.

Klasa: UP/I-453-02/11-30/12

Urbroj: 326-112-11-2

Zagreb, 14. srpnja 2011.

Predsjednik Uprave
Ante Samodol, v. r.

Rješenje, NN 86/2011-1844
## Rješenje kojim se Ljiljani Jakovčić, vlasniku Obrta za zastupanje u osiguranju Jakovčić agent Omiš, Omiš, daje dozvola za obavljanje poslova zastupanja u osiguranju

### NN 86/2011 (25.7.2011.), Rješenje kojim se Ljiljani Jakovčić, vlasniku Obrta za zastupanje u osiguranju Jakovčić agent Omiš, Omiš, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1845

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu za izdavanje dozvole za obavljanje poslova zastupanja u osiguranju Ljiljani Jakovčić iz Omiša, Vladimira Nazora 8, vlasnici Obrta za zastupanje u osiguranju Jakovčić agent, Omiš, Vukovarska b.b., na sjednici održanoj 14. srpnja 2011. donijela je

RJEŠENJE

I. Ljiljani Jakovčić iz Omiša, Vladimira Nazora 8, vlasnica Obrta za zastupanje u osiguranju Jakovčić agent, Omiš, Vukovarska b.b., daje se dozvola za obavljanje poslova zastupanja u osiguranju.

II. Ljiljana Jakovčić iz Omiša, Vladimira Nazora 8, vlasnica Obrta za zastupanje u osiguranju Jakovčić agent, Omiš, Vukovarska b.b., dužna je u roku od tri dana od dana primitka rješenja o upisu u obrtni registar dostaviti Hrvatskoj agenciji za nadzor financijskih usluga presliku rješenja o upisu u obrtni registar.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/54

Urbroj: 326-112-11-3

Zagreb, 14. srpnja 2011.

Predsjednik Uprave
Ante Samodol, v. r.

Rješenje, NN 86/2011-1845
## Rješenje kojim se Društvu Vita in - zastupanje u osiguranju društvo s ograničenom odgovornošću za zastupanje u osiguranju, Rijeka, daje dozvola za obavljanje poslova zastupanja u osiguranju

### NN 86/2011 (25.7.2011.), Rješenje kojim se Društvu Vita in - zastupanje u osiguranju društvo s ograničenom odgovornošću za zastupanje u osiguranju, Rijeka, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1846

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Nenada Škarice iz Rijeke, Pionirska 50, osnivača društva Vita in – zastupanje u osiguranju društvo s ograničenom odgovornošću za zastupanje u osiguranju »u osnivanju« Rijeka, Pionirska 50, za izdavanje dozvole za obavljanje poslova zastupanja u osiguranju, na sjednici održanoj 14. srpnja 2011. donijela je

RJEŠENJE

I. Društvu Vita in – Zastupanje u osiguranju društvo s ograničenom odgovornošću za zastupanje u osiguranju, Rijeka, Pionirska 50, daje se dozvola za obavljanje poslova zastupanja u osiguranju.

II. Društvo Vita in – Zastupanje u osiguranju društvo s ograničenom odgovornošću za zastupanje u osiguranju, Rijeka, Pionirska 50, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/55

Urbroj: 326-112-11-2

Zagreb, 14. srpnja 2011.

Predsjednik Uprave
Ante Samodol, v. r.

Rješenje, NN 86/2011-1846
## Rješenje kojim se društvu Mikoba d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

### NN 86/2011 (25.7.2011.), Rješenje kojim se društvu Mikoba d.o.o. za zastupanje u osiguranju, Zagreb, daje dozvola za obavljanje poslova zastupanja u osiguranju

HRVATSKA AGENCIJA ZA NADZOR FINANCIJSKIH USLUGA

1847

Na temelju odredbi članka 15. točka 4. alineja 3. Zakona o Hrvatskoj agenciji za nadzor financijskih usluga (»Narodne novine« broj 140/05), i članka 12. stavak 1. Zakona o osiguranju (»Narodne novine« broj 151/05, 87/08 i 82/09), Uprava Hrvatske agencije za nadzor financijskih usluga, odlučujući o zahtjevu Vedrana Balte iz Zagreba, Raška 28, osnivača društva Mikoba d.o.o. za zastupanje u osiguranju »u osnivanju« Zagreb, Raška 28, za izdavanje dozvole za obavljanje poslova zastupanja u osiguranju, na sjednici održanoj 14. srpnja 2011. donijela je

RJEŠENJE

I. Društvu Mikoba d.o.o. za zastupanje u osiguranju, Zagreb, Raška 28, daje se dozvola za obavljanje poslova zastupanja u osiguranju.

II. Društvo Mikoba d.o.o. za zastupanje u osiguranju, Zagreb, Raška 28, dužno je u roku od tri dana od dana primitka rješenja o upisu osnivanja u sudski registar trgovačkog suda dostaviti Hrvatskoj agenciji za nadzor financijskih usluga presliku rješenja o upisu osnivanja društva.

III. Izreka ovog rješenja objavit će se u »Narodnim novinama«.

Klasa: UP/I-453-02/11-37/57

Urbroj: 326-112-11-2

Zagreb, 14. srpnja 2011.

Predsjednik Uprave
Ante Samodol, v. r.

Rješenje, NN 86/2011-1847
## Rješenje kojim se odobravaju izmjene i dopune Statuta AZ Benefit dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima iz Zagreba

### NN 86/2011 (25.7.2011.), Rješenje kojim se odobravaju izmjene i dopune Statuta AZ Benefit dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima iz Zagreba

HRVATSKA AGENCIJA ZA NADZOR FINANCIJSKIH USLUGA

1848

Na temelju odredaba članka 15. točke 4. alineje 2. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« broj 140/05), članka 39. stavka 2. i članka 107. stavka 3. Zakona o obveznim i dobrovoljnim mirovinskim fondovima (»Narodne novine« broj 49/99, 63/00, 103/03, 177/04, 71/07 i 124/10) i članka 5. stavka 3. Pravilnika o obavljanju poslova banke skrbnika (»Narodne novine« broj 65/01 i 47/03), povodom zahtjeva Allianz ZB d.o.o. društva za upravljanje dobrovoljnim mirovinskim fondovima iz Zagreba, Ivana Lučića 2/A, za odobrenje izmjena i dopuna Statuta, novog Informativnog prospekta AZ Benefit dobrovoljnog mirovinskog fonda i II Dodatka Ugovora o skrbništvu nad imovinom AZ Benefit dobrovoljnog mirovinskog fonda, Hrvatska agencija za nadzor financijskih usluga 14. srpnja 2011. godine donosi

RJEŠENJE

1. Odobravaju se izmjene i dopune Statuta AZ Benefit dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima iz Zagreba, Ivana Lučića 2/A.

2. Odobrava se novi Informativni prospekt AZ Benefit dobrovoljnog mirovinskog fonda, kojim upravlja Allianz ZB d.o.o. društvo za upravljanje dobrovoljnim mirovinskim fondovima iz Zagreba, Ivana Lučića 2/A.

3. Odobrava se II Dodatak Ugovora o skrbništvu nad imovinom AZ Benefit dobrovoljnog mirovinskog fonda zaključen 6. srpnja 2011. godine između Allianz ZB d.o.o. društva za upravljanje dobrovoljnim mirovinskim fondovima iz Zagreba, Ivana Lučića 2/A i Societe Generale-Splitske banke d.d., Split, Ruđera Boškovića 16.

4. Izreka ovog rješenja objavit će se u »Narodnim novinama«.

Klasa: UP/I-140-01/11-33/10

Urbroj: 326-113-11-3

Zagreb, 14. srpnja 2011.

Predsjednik Uprave
Ante Samodol, v. r.

Rješenje, NN 86/2011-1848
## Rješenje kojim se Miljenku Tumpi daje odobrenje za obavljanje funkcije člana uprave društva Raiffeisen Leasing d.o.o., Zagreb

### NN 86/2011 (25.7.2011.), Rješenje kojim se Miljenku Tumpi daje odobrenje za obavljanje funkcije člana uprave društva Raiffeisen Leasing d.o.o., Zagreb

HRVATSKA AGENCIJA ZA NADZOR FINANCIJSKIH USLUGA

1849

Na temelju odredbi članka 8. stavka 1. i članka 19. Zakona o Hrvatskoj agenciji za nadzor financijskih usluga (»Narodne novine« br: 140/05), odredbi članka 50. Zakona o općem upravnom postupku (»Narodne novine« br 47/09) te odredbi članka 21. Zakona o leasingu (»Narodne novine« br: 135/06), odlučujući povodom zahtjeva Nadzornog odbora društva Raiffeisen Leasing d.o.o., Zagreb, Radnička cesta 43, za izdavanje odobrenja za obavljanje funkcije člana uprave Miljenku Tumpi, Uprava Hrvatske agencije za nadzor financijskih usluga na sjednici održanoj dana 14. srpnja 2011., donijela je

RJEŠENJE

I. Miljenku Tumpi s prebivalištem u Zagrebu, Gračanska cesta 14 A, rođenom 15. siječnja 1958. u Krapini, daje se odobrenje za obavljanje funkcije člana uprave društva Raiffeisen Leasing d.o.o., Zagreb, Radnička cesta 43, MBS: 080315223, OIB: 75346450537, za novi mandat u trajanju od 4 godine.

II. Izreka ovog Rješenja objavit će se u »Narodnim novinama«.

Klasa: UP/I-451-01/11-02/9

Urbroj: 326-114-11-3

Zagreb, 14. srpnja 2011.

Predsjednik Uprave
Ante Samodol, v. r.

Rješenje, NN 86/2011-1849
## Pravilnik o izmjenama Pravilnika o namjeni radiofrekcencijskog spektra

### NN 87/2011 (26.7.2011.), Pravilnik o izmjenama Pravilnika o namjeni radiofrekcencijskog spektra

MINISTARSTVO MORA, PROMETA  I INFRASTRUKTURE

1852

Na temelju članka 81. stavka 1. Zakona o elektroničkim komunikacijama (»Narodne novine«, broj 73/08.) ministar mora, prometa i infrastrukture, na prijedlog Vijeća Hrvatske agencije za poštu i elektroničke komunikacije, donosi

PRAVILNIK

O IZMJENAMA PRAVILNIKA O NAMJENI RADIOFREKVENCIJSKOG SPEKTRA

Članak 1.

U Pravilniku o namjeni radiofrekvencijskog spektra (»Narodne novine«, broj 136/08., 17/10., 118/10. i 119/10.-ispravak) u Dodatku 2. – Namjena radiofrekvencijskih pojasa, u Tablici namjene radiofrekvencijskog spektra podaci o namjeni u Republici Hrvatskoj od 29,7 MHz do 12,5 GHz mijenjaju se i glase:

[**TABLICA**](dodatni/416486.pdf)

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/11-01/88

Urbroj: 530-10-11-2

Zagreb, 19. srpnja 2011.

Ministar
Božidar Kalmeta, v. r.

Pravilnik, NN 87/2011-1852
## Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utrđivanje opće zdravstvene sposobnosti čuvara i opće i posebne zdravstvene sposobnosti zaštitara

### NN 87/2011 (26.7.2011.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA I SOCIJALNE SKRBI

1853

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03), ministar zdravstva i socijalne skrbi donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni o Rješenja određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03, 179/03, 95/04, 179/04, 113/05, 130/05, 05/06, 45/06, 78/06, 98/06, 113/06, 45/07, 77/07, 116/07, 126/07, 133/07, 15/08, 29/08, 45/08, 90/08, 135/08, 15/09, 26/09, 33/09, 43/09, 68/09 i 78/09, 89/09, 116/09, 138/09, 14/10, 31/10, 44/10, 79/10, 120/10, 133/10,12/11, 34/11, 44/11, 58/11i 68/11)

u točki I. pod rednim brojem 77. dodaju se brojevi i riječi:

»78. Poliklinika za kliničku farmakologiju s toksikologijom, internu medicinu, neurologiju, psihijatriju, dermatologiju i venerologiju, te medicinu raad sa medicinsko-biokemijskim laboratorijem BONIFARM, sa sjedištem u Zagrebu, Hondlova2/10.«

Ovo Rješenje stupa na snagu osmog dana od dana objave u »Narodnim novinama«.

Klasa: UP/I-500-01/03-06/1

Urbroj: 534-05-1-1/3-11-76

Zagreb, 20. srpnja 2011.

Potpredsjednik Vlade i
ministar zdravstva i socijalne skrbi
mr. Darko Milinović, dr. med., v. r.

Rješenje, NN 87/2011-1853